মিজান রহমান, ঢাকাঃ জমকালো আয়োজনে প্রদান করা হলো বাংলাদেশে দেশীয় চলচ্চিত্রের মর্যাদাপূর্ণ “জাতীয় চলচ্চিত্র পুরস্কার-২০১৬”। এবছর আজীবন সম্মাননা পান গুণী অভিনয় শিল্পী ফরিদা আক্তার (ববিতা) ও আকবর হোসেন পাঠান (ফারুক)। বাংলাদেশের রাজধানীর বঙ্গবন্ধু আন্তর্জাতিক সম্মেলন কেন্দ্রে ৮ই জুলাই, রোববার সন্ধ্যায় প্রধানমন্ত্রী শেখ হাসিনা প্রধান অতিথি হিসেবে উপস্থিত থেকে বিজয়ীদের হাতে পুরস্কার তুলে দেন।